CELEX: 52008PC0694
Language: mt
Date: 2008-11-05
Title: Proposta għal regolament tal-Kunsill li jemenda l-Anness I tar-regolament tal-Kunsill (KE) Nru 1528/2007 rigward iż-żieda tar-Repubblika taż-Żambja mal-lista tar-reġjuni jew stati li kkonkludew in-negozjati [SEG(2008) 2740]

Avviż Legali Importanti

|

52008PC0694

Proposta għal regolament tal-Kunsill li jemenda l-Anness I tar-regolament tal-Kunsill (KE) Nru 1528/2007 rigward iż-żieda tar-Repubblika taż-Żambja mal-lista tar-reġjuni jew stati li kkonkludew in-negozjati [SEG(2008) 2740]  /* KUMM/2008/0694 finali - ACC 2008/0203 */  

	[pic] | KUMMISSJONI TAL-KOMUNITAJIET EWROPEJ |Brussel 5.11.2008KUMM(2008) 694 finali2008/0203 (ACC)Proposta għalREGOLAMENT TAL-KUNSILLli jemenda l-Anness I tar-Regolament tal-Kunsill (KE) Nru 1528/2007 rigward iż-żieda tar-Repubblika taż-Żambja mal-lista tar-reġjuni jew stati li kkonkludew in-negozjati [SEG(2008) 2740](preżentata mill-Kummissjoni)MEMORANDUM TA’ SPJEGAZZJONIFit-28 ta' Novembru 2007, ir-Repubblika taż-Żambja (minn hawn 'il quddiem "iż-Żambja") tat bidu għal ftehim interim li jistabbilixxi qafas għal Ftehim ta' Partenarjat Ekonomiku mal-Komunità Ewropea fil-qafas tan-negozjati usa' fi ħdan ir-Reġjun tal-Afrika tal-Lvant u n-Nofsinhar. Iżda, in-negozjati naqsu li jiftehmu fuq l-offerta miż-Żambja għal aċċess tas-suq u ż-Żambja għalhekk ma kinetx inkluża fl-Anness I tar-Regolament tal-Kunsill (KE) Nru 1528/2007 tal-20 ta' Diċembru 2007 li japplika l-arranġamenti għal prodotti li joriġinaw f'ċerti stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fil-ftehimiet li jistabbilixxu, jew iwasslu għall-istabbiliment ta', Ftehimiet ta' Partenarjat Ekonomiku. Fit-30 ta' Settembru 2008, il-KE u ż-Żambja taw bidu għall-offerta miż-Żambja għal aċċess tas-suq. Fuq din il-bażi, il-proposta mehmuża hija maħsuba biex tinkludi liż-Żambja fl-Anness I tar-Regolament tal-Kunsill (KE) Nru 1528/2007. Bħala konsegwenza tal-inklużjoni taż-Żambja fl-Anness I tar-Regolament tal-Kunsill (KE) Nru 1528/2007 jinħtieġ ukoll li jkun emendat ir-Regolament tal-Kunsill (KE) Nru 950/2006 tat-28 ta' Ġunju 2006 li jistipula regoli dettaljati ta' applikazzjoni għas-snin ta' bejgħ 2006/2007, 2007/2008 u 2008/2009 għall-importazzjoni u r-raffinar ta' prodotti taz-zokkor skont ċerti kwoti ta' tariffi u ftehimiet ta' preferenza. Dan se jsir permezz ta' Regolament tal-Kummissjoni.2008/0203 (ACC)Proposta għalREGOLAMENT TAL-KUNSILLli jemenda l-Anness I tar-Regolament tal-Kunsill (KE) Nru 1528/2007 rigward iż-żieda tar-Repubblika taż-Żambja mal-lista tar-reġjuni jew stati li kkonkludew in-negozjati.IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoluº133 tiegħu,Wara li kkunsidra l-proposta mill-Kummissjoni[1],Billi:(1) Fit-28 ta' Novembru 2007, il-Komunità kkonkludiet negozjati fuq ftehim interim li jistabbilixxi qafas għal Ftehim ta' Partenarjat Ekonomiku (minn hawn 'il quddiem imsejjaħ 'FPE interim ') mas-Seychelles, iż-Żambja u ż-Żimbabwe. In-negozjati fuq l-FPE interim kienu konklużi mal-Mauritius fl-4 ta' Diċembru 2007, u mal-Comoros u Madagaskar fil-11 ta' Diċembru 2007.(2) Iżda, billi l-Komunità u r-Repubblika taż-Żambja, meta n-negozjati fuq FPE interim kienu konklużi fit-28 ta' Novembru 2007, ma qablux dwar offerta miż-Żambja għal aċċess tas-suq, l-inklużjoni tar-Repubblika taż-Żambja fl-Anness I tar-Regolament tal-Kunsill (KE) Nru 1528/2007[2] ("ir-Regolament") ma kinetx possibbli.(3) Il-Komunità u r-Repubblika taż-Żambja kkonkludew in-negozjati dwar offerta ta’ aċċess għas-suq fit-30 ta’ Settembru 2008.(4) Għaldaqstant, fid-dawl tal-Artikolu 2 tar-Regolament, l-Anness I għandu jkun emendat biex jinkludi r-Repubblika taż-Żambja.(5) Sabiex tkun akkomodata l-addizzjoni tar-Repubblika taż-Żambja għall-ambitu tal-applikazzjoni tar-Regolament (KE) Nru 1528/2007. Ir-Regolament tal-Kummissjoni (KE) Nru 950/2006 tat-28 ta’ Ġunju 2006 għandu jkun emendat b’effett mid-data tad-dħul fis-seħħ ta’ dan ir-Regolament,ADOTTA DAN IR-REGOLAMENT:Artikolu 1Fl-Anness I tar-Regolament tal-Kunsill (KE) Nru 1528/2007, "ir-Repubblika taż-Żambja" tiddaħħal bejn l-entrati "ir-Repubblika tal-Uganda" u "r-Repubblika taż-Żimbabwe".Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU C […], […], p. […].[2] ĠU L 348, 31.12.2007, p. 1.